SpC Rudolfshügel

SpC Rudolfshügel – buvęs Austrijos futbolo klubas iš Vienos. Pasivadino Rudolfshügel kalvos vardu.

Istorija 

Klubo ištakos siekia 1902 m. Išformuotas 1934 m. Klubo spalvinė gama buvo tamsiai mėlyna ir balta.

Įkūrimas ir priešprieša su Hertha 
SpC Rudolfshügel buvo įkurtas 1902 m. rugsėjo 2 d.  Tuo metu komandoje žaidė Cervenka, Gmeineris, Pėteris Vaihrauchas, Karlas Bekas, Polla, Susa, Rusvurmas, Blaha, Millačekas, Miksa, Štruberis ir Vilhelmas Vaihrauchas. 

1903 m. gruodį klubas įstojo į Austrijos futbolo asociaciją. Po metų kilo vidinių ginčų, todėl kai kurie žaidėjai paliko klubą ir įkūrė „Hertha“ klubą. Tarp šių klubų būta nesantaikos ir vėlesniais metais; „Sport-Tagblatt“ apie tai rašė 1926 m. birželį: „Kalbant apie futbolą, teritorija už Siudbahnhofo (Vienos pietinės geležinkelio stoties) iš tikrųjų yra padalinta į dvi zonas. Dešinėje pusėje esanti sritis yra Rudolfshügel interesų sfera, o kas gyvena kairėje, prisiekia „Hertha“ klubui. Žinoma, yra ir tokių, kurie, priklausomai nuo situacijos čempionato lentelėje, bėga į vieną ar kitą klubą, bet tie, kas turi charakterį, lieka ištikimi savo klubui. Nors abu klubai dėvėjo tokių pačių spalvų aprangas. Mėlyna ir balta yra favoritų vėliava, todėl abu klubai pasirinko šią spalvą.“

Meistrų komanda aukščiausioje lygoje 
1911/12 m. sezone SpC Rudolfshügel tapo vienu iš 12 klubų, pirmojo oficialaus futbolo čempionato Austrijoje, įkūrėjų. 

Pirmasis čempionato derbis buvo labai rezultatyvus: 1911 m. spalio 29 d. Rudolfshügler 7:0 nugalėjo „Hertha“ klubą. Nepaisant geros sezono pradžios, ilgainiui ekipa prarado pozicijas ir galutinėje komandų rikiuotėje liko dešimti iš dvylikos dalyvių. Dėl išlikimo auščiausioje lygoje turėjo žaisti pereinamąsias rungtynes. Šiose kovose ekipa įrodė, kad verti likti aukščiausioje lygoje.

Vėlesniais metais Rudolfshügel nebeturėjo bėdų dėl iškritimo, tačiau ilgą laiką negalėjo kovoti dėl titulo. 1913–1915 m. pavyko tris kartus iš eilės užimti septintąją vietą, o 1916 m.pasiekė naują klubo rekordą – penkta vieta lentelėje. 

1917 m. apmaudžiai prarado čempiono titulą. Paskutiniame ture abu varžovai dėl titulo iškovojo dideles pergales (atitinkamai 8:0 ir 4:0), o Rudolfshügel namuose sužaidė lygiosiomis 0:0 prieš Wiener AF ir nukrito į trečią vietą. 

1918 m. turnyrinėje lentelėje liko ketvirti, vos dviem taškais atsilikę nuo čempionais tapusio Floridsdorfo.

1919 m. pasiekė didžiausią sėkmę klubo istorijoje, iškovodami antrą vietą. Taurėje jie pateko į pusfinalį, kur 10 000 žiūrovų akivaizdoje taip pat pralaimėjo „Rapid“. 

Po sėkmės atėjo lėtas kritimas. 1921 m. liko trečioje vietoje, 1922 m. – tik vienuolikti. 

1923 m. Rudolfshügel užėmė užėmė paskutinę vietą bei pirmą kartą klubo istorijoje buvo perkelti į žemesnį divizioną.

Antroje klasėje, Pietų zonoje SpC Rudolfshügel sezonas susiklostė ypač sėkmingai: jie iškovojo 19 pergalių iš 22 galimų ir nė karto nepralaimėjo.

1925 m. klubas grįžo į aukščiausią lygą – pirmą kartą tai buvo profesionalų lyga, nors jame išsilaikyti nepavyko. Liko paskutiniai su 7 taškais (neiškrito į žemesnį divizioną), po metų 1926 m. buvo priešpaskutinis (aplenkė „Hertha“ klubą, kuris iškrito). 1927 m. surinko vos 4 taškus per 24 rungtynes.

1927 m. spalį SpC Rudolfhügel negalėjo sumokėti atlyginimų žaidėjams Englertui ir Ambrozui. Klubas ilgai negalėjo ekonomiškai atsigauti ir 1928 metų vasarą įstojo į VAFÖ. Po kelių sezonų VAFÖ čempionate, 1934 m. klubas galutinai žlugo ir dauguma žaidėjų perėjo į 1. FFC Vorwärts 06 Wien.

Pasiekimai

Spalvinė gama

Apranga 
Sportinės aprangos pokyčiai
 Namuose rungtyniavo mėlyna balta apranga.

Taip pat skaitykite 
 „Hertha“ klubas

Literatūra 
 Rudolfshügel in "Geschichte des Fußballsportes in Österreich" von Leo Schidrowitz, Verlag Rudolf Traunau, Wien 1951
 SpC Rudolfshügel – Der Vorstadtmythos in "FavAC – Rote Teufel leben länger" von Hubert Pramhas/Wolfgang Slapansky, Wien 1993

Išnašos

Nuorodos 
 

Rudolfshugel